# โรงเรียนวัดปากอ่าว
โรงเรียนวัดปากอ่าว (ญาณสาครวิทยาคาร) เป็นโรงเรียนแห่งหนึ่งในจังหวัดเพชรบุรี

ประวัติ
พ.ศ. 2450 “พระครูญาณสาคร” อดีตเจ้าอาวาสวัดปากอ่าวบางตะบูน เป็นผู้ริเริ่มเปิดสอนนักเรียนในอาคารเรียนหลังเก่า ณ ปัจจุบัน ที่เป็นอาคารไม้ อยู่บริเวณใกล้กับท่าน้ำของวัดปากอ่าวบางตะบูน โดยการจ้างครูมาสอนบุตรหลานชาวบางตะบูน ด้วยทุนส่วนตัวของท่าน 
พ.ศ. 2462 ได้รับการยกฐานะเป็นโรงเรียนประชาบาลประเภทประชาชนจัดตั้งขึ้น และเปิดสอนตั้งแต่งชั้น ป.1 ถึงชั้น ป.3
พ.ศ. 2481 โอนจากอำเภอเขาย้อย (สมัยก่อนตำบลบางตะบูนจะอยู่ในพื้นที่การดูแลของ อำเภอเขาย้อย) มาขึ้นกับอำเภอบ้านแหลม
พ.ศ. 2485 ก่อสร้างอาคารเรียนหลังใหม่ขึ้นอีก 1 อาคาร เพื่อสอนแบบ ป.2 พิเศษ
พ.ศ. 2501 เปิดให้มีการเรียนการสอนถึงชั้นมัธยมศึกษา ตั้งแต่ชั้น ม.1 - ม.3 ใช้อักษรย่อว่า พ.บ.11
พ.ศ. 2502 ได้รับงบประมาณพร้อมกับประชาชนสมทบ สร้างอาคารเรียนหลังที่ 2 แบบสามัญ 004 ขนาด 8 ห้องเรียน บริเวณพื้นที่ชายป่าโกงกางฝั่งตะวันออกของวัดปากอ่าว โดยใช้งบประมาณทั้งสิ้น 194,000 บาท
พ.ศ. 2504 เปลี่ยนโอนจากกรมสามัญศึกษามาขึ้นตรงกับองค์การบริหารส่วนจังหวัดเพชรบุรี
พ.ศ. 2509 โอนจากกรมสามัญศึกษาขึ้นตรงกับองค์การบริหารส่วนจังหวัดเพชรบุรี
พ.ศ. 2511 ได้ดำเนินการจัดซื้อที่ดินเพิ่มเติม จำนวน 3 ไร่ เพื่อก่อสร้างอาคารเรียนแบบ 008 (จำนวน 6 ห้องเรียน) ได้งบประมาณพร้อมกับประชาชนสมทบ สร้างอาคาร 3 แบบกรมสามัญ 008
พ.ศ. 2517 ประกวดโรงเรียนดีเด่นระดับจังหวัด ได้รับรางวัลชนะเลิศ
พ.ศ. 2522 ได้งบประมาณก่อสร้างอาคาร 4 แบบ 017 (4 ห้องเรียน)
พ.ศ. 2538 ได้ประกวดโรงเรียนดีเด่น ได้รับรางวัลชนะเลิศ สปจ.เพชรบุรี
พ.ศ. 2540 ได้รับการพิจารณาให้เป็นโรงเรียนปฏิรูปการศึกษาของ สปอ.บ้านแหลม ได้รับเงินบริจาคสร้างห้องเรียนจากผู้ปกครองมีจิตศรัทธา 4 ห้องเรียน
พ.ศ. 2541 ได้รับการคัดเลือกเป็นโรงเรียนสหวิทยาการ สาขาคอมพิวเตอร์
พ.ศ. 2541 ได้ดำเนินการพัฒนาโรงเรียนให้ได้มาตรฐานการศึกษาโดยได้จัดทำโครงการความร่วมมือระหว่างโรงเรียนกับชุมชน ขออนุญาตต่อเติมห้องเรียนชั้นล่าง แบบ สปช.017 เพิ่มเติม 3 ห้อง ด้วยความร่วมมือร่วมใจของคณะครู คณะกรรมการโรงเรียน ผู้ปกครองนักเรียน และผู้มีจิตศรัทธาบริจาคเงินต่อเติมห้องเรียนจำนวน 3 ห้องนับเป็นความสำเร็จโดยไม่ใช้งบประมาณของทางราชการเลย
พ.ศ. 2542 โรงเรียนสหวิทยาการดีเด่น สปจ.เพชรบุรี โรงเรียนวัดปากอ่าวฯ ได้ปฏิรูปการศึกษาเมื่อปี พ.ศ. 2540 เป็นต้นมา ได้รับงบประมาณดำเนินการปรับปรุงห้องปฏิบัติการทางภาษา ห้องปฏิบัติการทางวิทยาศาสตร์และห้องปฏิบัติการทางคอมพิวเตอร์ พร้อมกันจำนวน 3 ห้องนับเป็นจุดเริ่มต้นของการเปลี่ยนแปลงการจัดการศึกษาตามที่กฎหมายรัฐธรรมนูญ พ.ศ. 2540
พ.ศ. 2542 โรงเรียนวัดปากอ่าวฯ ได้รับการคัดเลือกจาก สปอ.บ้านแหลม สปจ.เพชรบุรีให้เป็นโรงเรียนสหวิทยาการสาขาคอมพิวเตอร์จัดเป็นศูนย์ปฏิรูปการศึกษาการเรียนรู้ด้านคอมพิวเตอร์และได้รับบริจาคเงินต่อเติมห้องเรียนเพิ่มอีก 1 ห้อง
พ.ศ. 2543-2545 การพัฒนาโรงเรียนทั้งระบบ ด้วยยุทธศาสตร์การทำงานเป็นทีม การใช้แผนในการปฏิบัติงานการพัฒนาหลักสูตรสถานศึกษาหลักสูตรท้องถิ่นและการบูรณาการโดยเน้นผู้เรียนเป็นสำคัญ 
พ.ศ. 2546 โรงเรียนวัดปากอ่าว ได้รับการประเมินภายนอกจาก สมศ. เมื่อวันที่ 13, 14, 18 เดือน กุมภาพันธ์ 2546 โดย บริษัท มาตรฐานการศึกษา แมค จำกัด
พ.ศ. 2547 พัฒนานักเรียนทางด้านสุขภาพอนามัยผู้เรียนจนได้รับรางวัลเหรียญทองจากสำนักงานสาธารณสุขจังหวัดเพชรบุรี
พ.ศ. 2548 พัฒนานักเรียนทางด้านคุณธรรมจริยธรรมการดูแลช่วยเหลือนักเรียนเพื่อเตรียมความพร้อมในการประกวดกิจกรรมโรงเรียนวิถีพุทธจนประสบความสำเร็จรับรางวัล โรงเรียนวิถีพุทธดีเด่น จากสำนักงานเขตพื้นที่การศึกษาเพชรบุรีเขต 1
พ.ศ. 2549 โรงเรียนวัดปากอ่าวฯ ได้รับการประเมินคุณภาพสถานศึกษาภายนอกจาก สมศ.โดย บริษัทการศึกษาก้าวหน้า เมื่อวันที่ 7 - 9 เดือน สิงหาคม พ.ศ. 2549 ได้รับการรายงาน (ฉบับร่าง) เรียบร้อยแล้วเป็น 1 ใน 701 โรงเรียนที่ผ่านประเมิน สมศ.ขั้นดีทุกมาตรฐาน (คม ชัด ลึก ฉบับวัน เสาร์ ที่ 2 กันยายน พ.ศ. 2549 เวลา10:08 น.)
พ.ศ. 2550 ส่งเสริมและพัฒนาสื่อวัสดุอุปกรณ์อิเลคทรอนิกส์ การพัฒนาผู้เรียนระดับก่อนประถมศึกษา และการส่งเสริมงานอาชีพให้นักเรียนเพื่อหารายได้ระหว่างเรียน

 ประมวลภาพพระครูญาณสาคร